**“SUB. 7.1.4 -Θεσσαλονίκη: Αχειροποίητος (αναβάθμιση της ενεργειακής απόδοσης και των μέτρων ασφάλειας, βελτίωση της πρόσβασης και διαμόρφωση ανάδειξη του άμεσου περιβάλλοντα χώρου)”**

Το έργο «SUB. 7.1.4 -Θεσσαλονίκη: Αχειροποίητος (αναβάθμιση της ενεργειακής απόδοσης και των μέτρων ασφάλειας, βελτίωση της πρόσβασης και διαμόρφωση ανάδειξη του άμεσου περιβάλλοντα χώρου)» με κωδικό ΟΠΣ ΤΑ 5150245 έχει ενταχθεί στο Ταμείο Ανάκαμψης και Ανθεκτικότητας, το οποίο χρηματοδοτείται από την Ευρωπαϊκή Ένωση – NextGeneration EU, με συνολική δημόσια δαπάνη ύψους 500.000€.

Στο πλαίσιο του έργου θα υλοποιηθούν:: Α. Εγκατάσταση σύγχρονου συστήματος θέρμανσης. Υλοποίηση της εγκεκριμένης με την αρ. ΥΠΠΟΑ/ΓΔΑΜΤΕ/ΔΑΒΜΜ/ΤΜΒΜΜ/32361/ 3207/175/73/24-1-2018 Απόφαση μελέτης θέρμανσης του ναού Β. Στεγάνωση του κελύφους με επεμβάσεις επισκευής και συντήρησης στη στέγαση και στα ανοίγματα του μνημείου. Συγκεκριμένα, θα γίνει (α) τοπική αντικατάσταση φθαρμένων κεράμων, (β) έλεγχος του ξύλινου υποστρώματος (πέτσωμα) της στέγης κεντρικού κλίτους σε σημεία που εντοπίζεται εισροή ομβρίων και αποκατάσταση των φθορών του, (γ) συντήρηση της μόνωσης του βατού δώματος πάνω από τον νάρθηκα του μνημείου, που επίσης παρουσιάζει κατά τα τελευταία έτη εισροή ομβρίων που εντοπίζονται ως υγρασία στις τοιχοποιίες του νάρθηκα, και (δ) επισκευή και στεγάνωση των μεταλλικών διαφραγμάτων των πολυάριθμων παραθύρων του ναού. Γ. Εκπόνηση και εφαρμογή μελέτης πυρασφάλειας. Το νέο σύστημα πυρασφάλειας θα μελετηθεί και θα υλοποιηθεί λαμβάνοντας υπόψη τις ιδιαιτερότητες του μνημείου, την μεγάλη επιφάνεια των ξύλινων κατασκευών αλλά και την ύπαρξη ευαίσθητου εντοίχιου διακόσμου. Δ. Διαμόρφωση-ανάδειξη του άμεσου περιβάλλοντος χώρου. Η επέμβαση περιλαμβάνει την αποκατάσταση του λιθόκτιστου περιβόλου, την αντικατάσταση μεταλλικών περιφράξεων, την επισκευή-διαμόρφωση δαπεδοστρώσεων στο προαύλιο για τη βελτίωση των προσβάσεων στον ναό και τη διαμόρφωση περιοχών πρασίνου-προκηπίων.

**Το έργο/δράση υλοποιείται στο πλαίσιο του Εθνικού Σχεδίου Ανάκαμψης και Ανθεκτικότητας «Ελλάδα 2.0» με τη χρηματοδότηση της Ευρωπαϊκής Ένωσης – NextGenerationEU.**